തീരത്ത് സന്തോഷത്തിര ഉയരും സ്വന്തം ലേഖകന് ചവറ കടല്ക്കയറ്റത്തില് തീരമേഖലയില് വീടും ജീവനും നഷ്ടമാകുന്നത് ഒഴിവാക്കാന് ഷിഷറീസ് വകുപ്പ് നടപ്പാക്കുന്ന പുനര്ഗേഹം പദ്ധതിക്ക് ജില്ലയില് വ്യാഴാഴ്ച തുടങ്ങും. സര്ക്കാരിന്റെ 100ദിന കര്മപരിപാടിയില് ഉള്പ്പെടുത്തി പൂര്ത്തീകരിച്ച 303 കെട്ടിടങ്ങളുടെ താക്കോല് നല്കലും സ്വന്തം നിലയില് ഭൂമി കണ്ടെത്തി സര്ക്കാര് സഹായത്തോടെ നിര്മിച്ച 308 വീടുകളുടെ ഉദ്ഘാടനവുമാണ് ആദ്യഘട്ടം. വൈകിട്ട് നാലിന് നീണ്ടകര പരിമണം ശ്രീശക്തി സ്വതന്ത്രനായര് കരയോഗ ഓഡിറ്റോറിയത്തില് മന്ത്രി ജെ ചിഞ്ചുറാണി ഉദ്ഘാടനംചെയ്യും. സുജിത് വിജയന്പിള്ള എംഎല്എ അധ്യക്ഷനാകും. സംസ്ഥാന തല ഉദ്ഘാടനം ഓണ്ലൈനിലൂടെ മുഖ്യമന്ത്രി പിണറായി വിജയന് നിര്വഹിക്കും. വേലിയേറ്റ രേഖയില്നിന്ന് 50 മീറ്ററിനുള്ളില് താമസിക്കുന്നവര്ക്കായി 2480 കോടി രൂപയുടെ പദ്ധതിയാണ് നടപ്പാക്കുന്നത്. പദ്ധതിക്കായി 1398 കോടി രൂപ മുഖ്യമന്ത്രിയുടെ ദുരിതാശ്വാസ നിധിയില്നിന്ന് അനുവദിച്ചിട്ടുണ്ട്. ബാക്കി 1052 കോടി ഫിഷറീസ് വകുപ്പിന്റെ ബജറ്റ് വിഹിതത്തില് നിന്നാണ്. തീരമേഖലയിലെ മത്സ്യത്തൊഴിലാളി കുടുംബങ്ങള്ക്ക് പദ്ധതി പ്രയോജനപ്പെടും. താമസിക്കാന് തയ്യാറാകുന്നവര്ക്ക് വസ്തുവിനും വീടുപണിക്കുമായി 10 ലക്ഷം രൂപ സഹായം ലഭിക്കും. വസ്തു സ്വന്തമായി കണ്ടെത്താന് കഴിയാത്തവര്ക്ക് സര്ക്കാര് നിര്മിത ഫ്ലാറ്റില് താമസിക്കാം. ജില്ലയിലെ തീരദേശ മേഖലയില് നടത്തിയ സര്വേ പ്രകാരം 1580 കുടുംബങ്ങള് തീരത്തോട് ചേര്ന്നു താമസിക്കുന്നുണ്ട്. ഇതില് 422 കുടുംബം മാറിത്താമസിക്കാന് മുന്നോട്ടു വന്നിട്ടുണ്ടെന്ന് സുജിത് വിജയന്പിള്ള എംഎല്എ, ഫിഷറീസ് ഡെപ്യൂട്ടി ഡയറക്ടര് കെ സുഹൈര് എന്നിവര് വാര്ത്താസമ്മേളനത്തില് അറിയിച്ചു. 136 പേര് ഭൂ രജിസ്ട്രേഷന് പൂര്ത്തീകരിച്ചു. 90 ഗുണഭോക്താക്കള് വീട് പൂര്ത്തിയാക്കി. കൊല്ലം പള്ളിത്തോട്ടത്ത് ക്യുഎസ്എസ് കോളനി ഫ്ലാറ്റിന്റെ പണി അവസാനഘട്ടത്തിലാണ്. 114 കുടുംബാംഗങ്ങള്ക്ക് ഇത് പ്രയോജനംചെയ്യും. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് വീണ്ടും കേമന് കെഎംഎംഎല് പുനര്ഗേഹം: ഭൂ അവകാശം കുടുംബങ്ങള്ക്കുതന്നെ മാര്ഗരേഖയില് മാറ്റംവരുത്തും കുഞ്ഞാലിക്കുട്ടി ഇന്ന് ഇഡിക്ക് മുന്നില് സ്ത്രീവിരുദ്ധതയില് ലീഗ് താലിബാനെ അനുസ്മരിപ്പിക്കുന്നു: ഡിവൈഎഫ്ഐ ലീഗ് നേതൃത്വം ക്രൂശിക്കുന്നു: ഹരിത മുന് ഭാരവാഹികള്